Document ID: 31996R1505

KOMMISSIONENS FORORDNING (EF) Nr. 1505/96 af 29. juli 1996 om ændring af forordning (EF) nr. 1484/95 om gennemførelsesbestemmelser til ordningen for tillægsimporttold og om fastsættelse af tillægsimporttold for fjerkrækød og æg samt ægalbumin
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2771/75 af 29. oktober 1975 om den fælles markedsordning for æg (1), senest ændret ved forordning (EF) nr. 2916/95 (2), særlig artikel 5, stk. 4,
under henvisning til Rådets forordning (EØF) nr. 2777/75 af 29. oktober 1975 om den fælles markedsordning for fjerkrækød (3), senest ændret ved forordning (EF) nr. 2916/95, særlig artikel 5, stk. 4,
under henvisning til Rådets forordning (EØF) nr. 2783/75 af 29. oktober 1975 om den fælles handelsordning for ægalbumin og mælkealbumin (4), senest ændret ved forordning (EF) nr. 2916/95, særlig artikel 3, stk. 4, og
ud fra følgende betragtninger:
Gennemførelsesbestemmelserne til ordningen for tillægsimporttold og tillægsimporttolden for fjerkrækød og æg samt ægalbumin er fastsat i Kommissionens forordning (EF) nr. 1484/95 (5), senest ændret ved forordning (EF) nr. 1385/96 (6);
ved Kommissionens forordning (EF) nr. 1251/96 (7), blev der åbnet nye toldkontingenter for visse fjerkrækødsprodukter i forbindelse med Verdenshandelsorganisationen; tillægstolden kan ikke opkræves for indførsler, der foretages i forbindelse med disse kontingenter;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fjerkrækød og Æg -
UDSTEDT FØLGENDE FORORDNING:
Artikel 1
Artikel 6 i forordning (EF) nr. 1484/95 affattes således:
»Artikel 6
Den tillægstold, der er fastsat i bilag I, gælder ikke ved import i henhold til Kommissionens forordning (EF) nr. 1431/94 (*), (EF) nr. 1474/95 (**) og (EF) nr. 1251/96 (***).
(*) EFT nr. L 156 af 23. 6. 1994, s. 9.
(**) EFT nr. L 145 af 29. 6. 1995, s. 19.
(***) EFT nr. L 161 af 29. 6. 1996, s. 136.«
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende
Den anvendes fra den 1. juli 1996.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 29. juli 1996.

Labels: 2
3
17